Οδός του Μαρτυρίου

μικρογραφία | Η Οδός του Μαρτυρίου, πέμπτη στάση
μικρογραφία |Ιερουσαλήμ. Με πράσινο χρώμα είναι χαραγμένη η διαδρομή και οι στάσεις.
**Η Οδός του Μαρτυρίου** (Λατινικά: **Via Dolorosa**) είναι η διαδρομή, που σήμερα εκτελείται τελετουργικά με 14 ενδιάμεσες στάσεις και σύμφωνα με την παράδοση είναι η διαδρομή που ακολούθησε ο Ιησούς στην Ιερουσαλήμ, την εποχή των Αγίων Παθών, μεταφέροντας τον Σταυρό από το Πραιτώριο προς το σημείο της σταύρωσής του στον Γολγοθά. Ακόμη αναφέρεται από την δυτική Χριστιανοσύνη ως «**Η Οδός του Σταυρού**» και «**Οδός των Παθών**», ενώ ο Γρηγόριος Νύσσης την αναφέρει ως «**Οδόν Εμπαθή**». 

## Ιστορικό
Αναφορές για την προσκυνηματική διαδρομή στον τόπο των Παθών του Χριστού υπάρχουν από τα πρώτα χρόνια της Χριστιανοσύνης. Πομπή πιστών ξεκινούσε την Μεγάλη Πέμπτη από το Όρος των Ελαιών μέσω του κήπου της Γεσθημανής και της Πύλης των Λεόντων, ακολουθούσε την διαδρομή των Παθών και κατέληγε στον Πανάγιο Τάφο χωρίς τις σημερινές παραδοσιακές στάσεις. Τον 14ο αιώνα (το 1342 μ.Χ.) ο Πάπας Κλήμης ΣΤ΄ ανέθεσε την προστασία των Αγίων Τόπων στο Τάγμα των Φραγκισκανών. Το Τάγμα συνέχισε την ίδια λατρευτική τακτική αναστρέφοντας την πορεία, ξεκινώντας από τον Γολγοθά χωρίς όμως να θεσπίσει τις σημερινές στάσεις.

Αυτές οι στάσεις στην προσκυνηματική πορεία προστέθηκαν αργότερα και αναφέρονται στο δημοσιευθέν έργο του Άγγλου περιηγητή William Wey το «ο Ταξίδι στην Ιερουσαλήμ (The Itineraries of William Wey, fellow of Eton college. To Jerusalem, A.D. 1458 and A.D. 1462; and to Saint James of Compostella, A.D. 1456 )» το οποίο φυλάσσεται στην Βιβλιοθήκη Μπόντλιαν.

## Οι 14 στάσεις
Μετά από τις πολλές πολιτισμικές αλλαγές που συντελέστηκαν στην περιοχή με το πέρασμα των αιώνων καθιερώθηκε η σημερινή λατρευτική τακτική της πορείας με τις καθιερωμένες πλέον 14 στάσεις:
*1η στάση, Πραιτώριο. Η καταδίκη σε θάνατο του Ιησού.
*2η στάση, Πραιτώριο. Ο Ιησούς παραλαμβάνει τον Σταυρό.
*3η στάση, γίνεται στην γωνία της οδού Ελ Ουάντ και είναι η πρώτη πτώση του Ιησού από το βάρος του Σταυρού.
*4η στάση, Αρμενικό καθολικό παρεκκλήσιο. Σύμφωνα με την λαΐκή παράδοση έγινε η συνάντηση του Ιησού με την Μητέρα του.
*5η στάση, γίνεται στην οικία του Σίμωνα του Κυρηναίου. Οι Ρωμαίοι στρατιώτες τον αγγαρεύουν για να κουβαλήσει για λίγα μέτρα τον Σταυρό στην θέση του Ιησού .
*6η στάση, γίνεται στην οικία της Βερονίκης. Σύμφωνα με τον θρύλο (Το Πέπλο της Βερόνικα), η Αγία Βερονίκη σκουπίζει με το πέπλο της το πρόσωπο του Ιησού και αποτυπώνεται σε αυτό θαυματουργά η εικόνα του Προσώπου του.
*7η στάση γίνεται στην Πύλη της καταδίκης στο Λατινικό παρεκκλήσιο όπου έλαβε χώρα  δεύτερη πτώση του Ιησού.
*8η στάση, όπου ο Ιησούς συναντά και παρηγορεί τις κόρες της Ιερουσαλήμ .   
*9η στάση, γίνεται κοντά στην είσοδο του Ναού της Αναστάσεως όπου έγινε και η Τρίτη πτώση του Ιησού.
*10η στάση γίνεται ανατολικά της Αγίας Αυλής (Παρεκκλήσιο των Αρμενίων και Σύρων) όπου ο Ιησούς απογυμνώνεται για να αρχίσει η διαδικασία της σταύρωσης.
*11η στάση, Γολγοθάς έξω από το παρεκκλήσι των Λατίνων
*12η στάση, Γολγοθάς—έξω από το παρεκκλήσι των Ελληνορθόδοξων
*13η στάση, στο σημείο της Αποκαθήλωσης.
*14η στάση, στον Πανάγιο Τάφο.

### Εικόνες

Αρχείο:Geisselungskapelle BW 1.JPG|1η στάση, Πραιτώριο. Η καταδίκη σε θάνατο του Ιησού
Αρχείο:Sculpture at Church of the Condemnation and Imposition of the Cross.JPG|2η στάση, Πραιτώριο. Ο Ιησούς παραλαμβάνει τον Σταυρό
Αρχείο:Chapel in 3rd Station (Via Dolorosa).JPG|3η στάση, η πρώτη πτώση του Ιησού από το βάρος του Σταυρού
Αρχείο:Chapel in 4th Station (Via Dolorosa).JPG|4η στάση, η συνάντηση του Ιησού με την Μητέρα του
Αρχείο:Chapel in 5th Station (Via Dolorosa).JPG|5η στάση, το κουβάλημα του Σταυρού από τον Σίμωνα τον Κυρηναίο
Αρχείο:Chapel in 6th Station (Via Dolorosa).JPG|6η στάση, η Βερονίκη σκουπίζει το πρόσωπο του Ιησού
Αρχείο:Chapel in 7th Station (Via Dolorosa).JPG|7η στάση, ο Ιησούς πέφτει για δεύτερη φορά
Αρχείο:Israel - Jerusalem - The Old City - 117 (4260903445).jpg|8η στάση, ο Ιησούς συναντά τις κόρες της Ιερουσαλήμ
Αρχείο:Jerusalem Holy Sepulchre BW 22.JPG|9η στάση, ο Ιησούς πέφτει για τρίτη φορά
Αρχείο:East Jerusalem Batch 1 (888).jpg|10η στάση, ο Ιησούς απογυμνώνεται
Αρχείο:Holy Sepulchre1.jpg|11η στάση, Σταύρωση: ο Ιησούς καρφώνεται στον Σταυρό
Αρχείο:Голгофа.jpg|12η στάση, ο Ιησούς πεθαίνει στον Σταυρό
Αρχείο:5277-20080123-jerusalem-stone-of-anointing.jpg|13η στάση, αποκαθήλωση
Αρχείο:Jerusalem Grabeskirche Innen Grab Jesu 2.JPG|14η στάση, απόθεση του Ιησού στον Πανάγιο Τάφο


## Σημειώσεις


## Παραπομπές


## Εξωτερικοί σύνδεσμοι

Κατηγορία:Καινή Διαθήκη
Κατηγορία:Προσκυνήματα